# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 01

от 26.01.2023 г.

**Р Е Ш Е Н И Е**

**№ КЗЗ – 01**

**от 26 януари 2023 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга общо около 3555 кв. м земеделска земя, от която 2148 кв. м осма категория и 1407 кв. м девета категория, неполивна, общинска собственост, за изграждане на обект: „Транспортен достъп до гробищен парк (поземлен имот с идентификатор 40703.65.4)“, части от поземлени имоти с идентификатори 40703.65.1, 40703.65.93, 40703.66.125 и 40703.66.208 по КККР на с. К., местност „До селото“, община К., област П., при граници, посочени в приложените скици, регистър на засегнатите имоти и проект на ПУП – ПП.

**2.** Утвърждава трасе за проектиране, с което се засяга общо около 490 198 кв. м земеделска земя, в т.ч. 23 472 кв. м трета категория, 353 006 кв. м четвърта категория, 86 259 кв. м пета категория и 27 461 кв. м осма категория, поливна и неполивна, общинска и частна собственост, за изграждане на обект: „Модернизация на железопътни участъци: „гара Подуяне - гара Биримирци", „гара Биримирци - гара Подуяне разпределителна", „гара София - гара Елин Пелин" и „гара Казичене - гара Равно поле - гара Столник", за проект „Развитие на железопътен възел София" – в обхвата на подучастъци от № 2 до №12 (от км 1+241,66 до км 33+319,83), подучастък №16 (проектен км 0+000 (11+198,66) до проектен км 2+412,98 (13+608,78) и подучастък №17 (от км 3+033,13 до км 7+130,14), попадащи в землищата на с. С., с. М. и с. Р., община Е.П., С., както следва:

1.Около 37555 кв. м земеделска земя, в т.ч. 230 кв. м трета категория, 33321 кв. м четвърта категория и 4004 кв. м пета категория, неполивна, общинска и частна собственост, в землището на с. С., община Е.П., област С., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2. Около 164 410 кв. м земеделска земя, в т.ч. 23242 кв. м трета категория, 58913 кв. м четвърта категория и 82255 кв. м пета категория, поливна и неполивна, общинска и частна собственост, в землището на с. М., община Е.П., област С., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

3. Около 288233 кв. м земеделска земя, в т.ч. 260772 кв. м четвърта категория и 27461 кв. м осма категория, поливна и неполивна, общинска и частна собственост, в землището на с. Р., община Е.П., област С., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

**3.** Утвърждава площадка за проектиране, с която се засяга около 478 кв.м. земеделска земя, девета категория, неполивна, собственост на Община С., за изграждане на обект: „Резервоар за осигуряване на необходимите дебити и напори за вътрешната водопроводна мрежа на с. С.”, поземлен имот с идентификатор 65663.18.118 по КККР на с. С., местност „Правец“, община С., област С., при граници, посочени в приложената скица.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**4.** Променя предназначението на 478 кв.м земеделска земя, девета категория, неполивна, собственост на Община С., за изграждане на обект: „Резервоар за осигуряване на необходимите дебити и напори за вътрешната водопроводна мрежа на с. Свидня”, поземлен имот с идентификатор 65663.18.118 по КККР на с. С., местност „Правец“, община С., област С., при граници, посочени в приложената скица и влязъл в сила ПУП – ПЗ.

На основание чл. 30, ал. 4 от ЗОЗЗ такса не се дължи.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**